पाएं अपने शहर की ताज़ा ख़बरें और फ्री ई-पेपरडाउनलोड करें
बसिया थाना क्षेत्र स्थित बिजली पावर हाउस के पीछे 30 अप्रैल की सुबह हुए तोरपा विधायक के साले 30 वर्षीय संतोष मुंडा हत्याकांड का एसआईटी की टीम ने छह दिन बाद खुलासा कर लिया है। हत्या में शामिल तीन अपराधी गिरफ्तार किए गए हैं। गिरफ्तार अपराधियों में दीपक मुंडा उर्फ तिर्की, गोलू गोप उर्फ टिलू, व चुलु मुंडा शामिल हैं। तीनों आरोपी आपस में रिश्तेदार हैं। हत्या का कारण जमीन विवाद है। पूछताछ के बाद तीनों आरोपियों को गुरुवार को जेल भेज दिया गया।बसिया सर्किल के एसडीपीओ विकास आनंद लगुरी ने एसपी कार्यालय परिसर में प्रेस वार्ता कर कहा कि जांच के दौरान ही तीनों आरोपियों के नाम सामने आ गए थे। मगर ये तीनों रांची से पटना भागने के फिराक में थे। मगर टीम के लोग रांची पहुंचकर चार दिनों से लगातार उनपर नजर बनाए थी।
बुधवार को तीनों आरोपी जैसे ही पंडरा से सुखदेवनगर पहुंचे उन्हें घेर कर पकड़ लिया गया। एसडीपीओ ने कहा कि तीनों ने संतोष की हत्या करने के इरादे से घटना से तीन दिन पूर्व भी रेकी की थी। उसे मारने का प्रयास किया था।मगर इसमें वे सफल नहीं हो सके थे। इसके बाद फिर से उसकी रेकी में लगे हुए थे, तभी 30 अप्रैल को मौका मिलते ही तीनों ने उसकी हत्या कर दी। एसडीपीओ ने कहा कि एक आरोपी चुलु मुंडा ने उसपर पहले चापड़ से हमला किया था। इसके बाद दीपक व गोलू ने उस पर ताबड़तोड़ गोली चलाई थी। फिर तीनों लाल रंग का स्पलेंडर बाइक से रांची भाग निकले थे। एसडीपीओ ने बताया कि मृतक संतोष द्वारा जिस स्थान पर पेट्रोल पम्प बनाया जा रहा था, उस जमीन के अलावा एक ढाबा की जमीन पर तीनों आरोपियों के साथ उसका विवाद था। साथ ही पूर्व में आरोपी दीपक के पिता मंगल मुंडा की हत्या, आरोपी चुलु मुंडा के दो मामा यथा अकलू मुंडा व अकालु मुंडा की हत्याओं को लेकर उनमें प्रतिशोध भी था। एसडीपीओ ने कहा कि चापड़, घटना में प्रयुक्त बाइक, भूरा रंग का एक बैग बरामद किया गया है। जानकारी हाे कि रांची-सिमडेगा मुख्य पथ स्थित बसिया मुख्यालय में ही वह नए पेट्रोल पंप का निर्माण कार्य करवा रहा था। 30 अप्रैल को घात लगाकर तीनों ने उसकी हत्या कर दी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn